
ร้านนี้อยู่ทางลงไปแหลมแม่พิมพ์ค่ะ ร้านเก่าอยู่ถนนริมหาดเลย แต่ว่าโดนไฟไหม้เลยย้ายร้านมาอยู่ตรงนี้ค่ะ เรารู้จักร้านนี้เพราะเห็นมีคนที่มาเที่ยวระยองต่างพากันบอกว่าเป็นร้านแนะนำที่ดังมากๆในอินเตอร์เน็ต ให้ตายเถอะ เราไม่เคยรู้จักจริงๆ5555 มาทีไรก็เห็นคนแน่นเต็มร้านตลอดเลย ท่าทางจะดังจริงๆนะ รอบนี้ผ่านมาร้านยังว่าง และก็ไม่รู้จะทานอะไร ไหนๆก็ไหนๆ ขอลองพิสูจน์ค่ะ
บริเวรร้านน่าจะแบ่งเป็นหลายโซนนะ มีทั้งด้านหน้า ศาลา และส่วนด้านหลัง สามารถรองรับลูกค้าได้เยอะอยู่ ที่จอดรถค่ะก็หน้าร้านและด้านข้างมีทางเข้าไปอีก เราไม่ได้เดินดู555 ภายในร้านถือว่าค่อนข้างโปร่ง ไม่ร้อน มีที่ระบายอากาศด้วย แต่คิดว่าถ้าคนแน่นร้านก็น่าจะร้อนได้เรื่องอยู่
เมนูค่ะ ก็เน้นเป็นอาหารทะเล อาหารพื้นบ้านประมาณนั้น 
-เอ็นหอยผัดพริกเผา เอ็นหอยใหญ่และแอบบหนา เหนียวนุ่ม แม่บอกว่ากำลังดี รสชาติพริกเผานี่เครื่องถึงจริงๆนะ สุดยอดค่ะ แม่บอก5555 เลี่ยนแต่ทานกะข้าวก็พอไหวนะ ส่วนตัวเราว่ามันเลี่ยนไปหน่อย555
-เนื้อปูผัดผงกะหรี่ เมนูโปรดเรา ตอนแรกเห็นราคาแอบตกใจนะ นี่มันเกือบ2เท่าของท่าแฉลบเลยนะ!!!!!! สตั้นแปบนึง555 กลิ่นผงกระหรี่ชัดเจนมาก แต่ออกแนวน้ำๆแหยะๆซะมากกว่า รสชาติติดหวานไปหน่อยค่ะ ส่วนตัวเราเฉยๆนะ ไม่รู้สึกว่ามีอะไรโดดเด่น หัวหอมน้อยไปนะ มันเลยเลี่ยน
-ต้มยำปลากระพงน้ำข้น แค่กลิ่น บอกเลยว่ามีของโดด!!! น่าจะเป็นน้ำพริกเผาสักอย่างมันเด่นมากๆๆ แม่เราบอกว่า กลิ่นแบบนี้ รสชาติแบบนี้ น้ำพริกเผาพันท้ายนรสิงห์!!!!!! ใช่ๆๆๆ มันโดดกลบทุกอย่าง ไม่รู้สึกเปรี้ยวหรืออะไรเลย จำราคาไม่ได้ แต่แอบแพง แพงกว่าตามสั่งแถวบ้านที่ปลาสดกว่า ปริมาณมากกว่า รสชาติกลมกล่อมกว่า5555 เป็นอันตกไปนะ!!
โดยรวมอาหาร เราว่าแพงนะ รสชาติเฉยๆ เมื่อเทียบกะแถวริมหาดอีกหลายๆร้าน และร้านอาหารในเมืองระยองค่ะ อ่อ แมลงวันด้วย เพลีย!!
-บริการ ขอหน่อย นี่เราไปขอคุณทานหรอคะ โยนเมนู พูดจาไม่พร้อมจะบริการเลยนะ เหวี่ยงไปนะ ทั้งๆที่ในร้านก็ไม่ได้ยุ่งเลย แล้วมานั่งจ้องเราตลอดเวลานี่คือต้องการอะไร ทั้งที่เราก็ตักข้าวเอง เทน้ำเอง เพลียค่ะบอกเลย ราคาอาหารก็ไม่คิดแต่ละรายการให้ด้วย คิดเป็นยอดรวมอย่สงเดียวค่ะ คือดีนะที่เรากินคร่าวๆก็ใกล้เคียง แต่เราว่ามันต้องมีอะไร555 
สรุป เฉยๆ แต่ถ้ามีคนจะให้แนะนำ ก็จะบอกว่า ไปร้านอื่นเถอะ
